《柰花似海棠林檎但叶小异》
元代·仇远

东风擅红紫，颜色分重轻。
爱此柰子花，娇艳何盈盈。
未开足标致，紫绵灿垂缨。
开繁臙脂褪，徐娘老而贞。
俗称为海红，结实叶底頳。
来禽难为弟，海棠难为兄。
我评此三花，同出而异名。
一枝插铜壶，坐翫心目明。
安得剑南樵，素缣为写生。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。